**Tichete educationale de 500 de lei**

**AN ȘCOLAR 2025-2026**

Sprijinul oferit elevilor face parte din proiectul „Sprijin educational pentru prescolarii si elevii dezavantajati din invatamantul de stat prescolar, primar si gimnazial”, finantat prin Programul Incluziune si Demnitate Sociala 2021–2027. Conform OUG nr. 83/2023, tichetele sociale pe suport electronic in valoare de 500 lei sunt acordate pe o perioada de 4 ani, incepand cu anul scolar 2023–2024.

Cardurile educationale pot fi utilizate pentru achizitia de materiale necesare frecventarii scolii si gradinitei – rechizite, papetarie, articole de pictura, ghiozdane si haine – contribuind astfel la reducerea abandonului scolar si cresterea incluziunii in educatie.

**Cine beneficiaza de cardurile educationale de 500 de lei**

Beneficiarii cardurilor educationale de 500 de lei, conform OUG 83 din 13.10.2023 sunt copiii dezavantajati din invatamantul de stat prescolar, primar si gimnazial.

Conform OUG 83 din 13.10.2023, beneficiarii ajutorului de 500 de lei sunt:

a) copiii dezavantajati din invatamantul de stat prescolar inscrisi in invatamantul de stat care indeplinesc conditiile, in luna iulie a fiecarui an, pentru obtinerea sprijinului educational acordat copiilor din familii defavorizate conform Legii nr. 248/2015, republicata;

b) copiii dezavantajati din invatamantul de stat primar inscrisi in invatamantul de stat primar care intrunesc criteriile de venit stabilite in Programul national de rechizite scolare, conform Ordonantei Guvernului nr. 33/2001, aprobata cu modificari si completari prin Legea nr. 126/2002, respectiv care sunt in intretinerea familiilor al caror **venit mediu net lunar pe membru de familie, realizat in luna iulie a fiecarui an, este de maximum 50% din salariul de baza minim brut pe tara;( 50% DIN** 4.050 lei )

c) copiii dezavantajati din invatamantul de stat gimnazial inscrisi in invatamantul de stat gimnazial, care intrunesc criteriile de venit stabilite in Programul national de rechizite scolare, conform Ordonantei Guvernului nr. 33/2001, aprobata cu modificari si completari prin Legea nr. 126/2002, respectiv care sunt in intretinerea familiilor al caror **venit mediu net lunar pe membru de familie, realizat in luna iulie a fiecarui an, este de maximum 50% din salariul de baza minim brut pe tara. ;( 50% DIN 4.050 lei**

**Valoarea nominala a unui tichet social pe suport electronic este de 500 lei/an scolar si se foloseste pentru a achizitiona materiale scolare, constand in rechizite si imbracaminte necesare in actul educational.**

In vederea completarii cererilor se va avea in vedere componenta familiei definita la art. 2 din Ordonanta Guvernului nr. 33/2001, aprobata prin Legea 126/2002, cu modificarile si completarile ulterioare,respective:

**• sotul, sotia si copiii aflati in intretinerea acestora, care locuiesc si se gospodaresc impreuna.**

**• se asimileaza termenului de familie si persoana singura cu copii aflati in intretinere, care locuiesc si se gospodaresc impreuna.**

**Se vor lua în calcul toate veniturile, inclusiv:**

**a) salariile obtinute de membrii familiei**

**b) indemnizatiile de somaj**

**c) creante legale, conventii civile de intretinere aflate in executare, indemnizatie cu carater permanent**

**d) alocatie de stat pentru copii**

**e) alocatii de intretinere pentru copiii dati in plasament**

**f) burse pentru elevi si studenti**

**g) chirii**

**h) venituri agricole**

**Acte necesare tichete educationale 500 lei**

**- Cerere tip- conform modelului**

**- Copii CI parinti**

**- Copii Certificate nastere/CI ( toti copiii aflati in componenta familiei)**

**Unde pot fi folosite cardurile educationale ?**

Cu tichetul social pe suport electronic pentru sprijin educational se pot achizitiona rechizite necesare frecventarii scolii – articole de papetarie, caiete, stilouri, articole pentru pictura, ghiozdane si alte articole necesare in scoli si gradinite, precum si articole de vestimentatie necesare frecventarii scolii si gradinitei.

Acestea pot fi achizitionate de la unitati care comercializeaza materiale scolare si imbracaminte, care se afla pe lista unitatii emitente a tichetelor sociale pe suport electronic pentru sprijin educational, unitati autorizate potrivit Legii nr. 165/2018 privind acordarea biletelor de valoare, cu modificarile si completarile ulterioare.